ddrg/super_eurlex huggingface dataset:
Sklep Sveta

z dne 18. decembra 1978

o sprejetju Priporočila Sveta za carinsko sodelovanje z dne 13. junija 1978 o spremembi členov XIV (a) in XVI(d) Konvencije o nomenklaturi za uvrstitev blaga v carinske tarife

(79/6/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 28 in 113 Pogodbe,

ob upoštevanju priporočila Komisije,

ker je devet držav članic pogodbenic Bruseljske konvencije o nomenklaturi za uvrstitev blaga v carinske tarife z dne 15. decembra 1950; ker Skupna carinska tarifa temelji na navedeni nomenklaturi;

ker lahko Svet za carinsko sodelovanje pogodbenicam priporoči spremembe Konvencije; ker je 13. junija 1978 priporočil spremembe členov XIV(a) in XVI(b) konvencije;

ker v skladu s Konvencijo belgijsko ministrstvo za zunanje zadeve vsem pogodbenicam in vladam vseh drugih držav podpisnic in pristopnic posreduje osnutek besedila vsake priporočene spremembe in se šteje, da je besedilo sprejeto, če nobena od pogodbenic v šestih mesecih od prejema sporočila ne sporoči ugovora; spremembe začnejo veljati šest mesecev po izteku navedenega roka;

ker je belgijsko ministrstvo za zunanje zadeve 30. junija 1978 vsem pogodbenicam posredovalo besedilo Priporočila z dne 13. junija 1978, ki začne veljati 1. julija 1978; ker če se ne sporoči noben ugovor k celoti ali delu besedila, se šteje, da je bilo Priporočilo sprejeto 31. decembra 1978 in začne veljati 1. julija 1979;

ker ni bilo izraženega nobenega ugovora glede katerega koli dela Priporočila,

SKLENIL:

Edini člen

Priporočilo Sveta za carinsko sodelovanje z dne 13. junija 1978 o spremembi členov XIV(a) in XVI(d) Konvencije o nomenklaturi za uvrstitev blaga v carinske tarife se sprejme za uporabo od 1. julija 1979.

V Bruslju, 18. decembra 1978

Za Svet

Predsednik

H.-D. Genscher

--------------------------------------------------
Sklep Sveta Guvernerjev

z dne 30. decembra 1977

o spremembi statuta Evropske investicijske banke v zvezi s sprejetjem nove opredelitve vrednosti obračunske enote Banke

SVET GUVERNERJEV EVROPSKE INVESTICIJSKE BANKE JE

ob upoštevanju, da je 1. oktobra 1977 začela veljati Pogodba o spremembi nekaterih določb Protokola o statutu Evropske investicijske banke, podpisana 10. julija 1975,

ob upoštevanju dejstva, da lahko Svet guvernerjev na podlagi novih določb členov 4(1) in 7(4) na predlog sveta direktorjev s soglasnim sklepom spremeni opredelitev obračunske enote in način konverzije zneskov, izraženih v obračunskih enotah, v nacionalne valute in obratno,

ob upoštevanju predloga sveta direktorjev z dne 10. novembra 1977,

SKLENIL:

1. Drugi odstavek člena 4(1) Statuta Banke, ki opredeljuje obračunske enote, se spremeni:

"Vrednost obračunske enote je enaka vsoti naslednjih zneskov v nacionalnih valutah držav članic:

nemška marka | 0,828 |

angleški funt | 0,0885 |

francoski frank | 1,15 |

italijanska lira | 109 |

nizozemski gulden | 0,286 |

belgijski frank | 3,66 |

luksemburški frank | 0,14 |

danska krona | 0,217 |

irski funt | 0,00759" |

2. Člen 7(3) Statuta, ki določa način konverzije obračunske enote Banke v nacionalne valute in obratno, se spremeni:

"V smislu tega člena se za pariteto valute države članice glede na obračunsko enoto iz člena 4 šteje menjalni tečaj med to obračunsko enoto in valuto, določen na podlagi tržnega tečaja."

Z upoštevanjem novega člena 7(3) Statuta Banke je poleg tega določeno, da:

"so metode za izračun obračunske enote Banke enake tistim, ki se uporabljajo na podlagi Sklepa Sveta Evropskih skupnosti z dne 21. aprila 1975 o opredelitvi in konverziji evropske obračunske enote."

Za Svet guvernerjev

Predsednik

K. Heinesen

Sekretar

H. Lenaert

--------------------------------------------------
Sklep Komisije

z dne 17. septembra 1976

o sklenitvi Okvirnega sporazuma o trgovinskem in gospodarskem sodelovanju med Evropskimi skupnostmi in Kanado

(76/753/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, zlasti njenega drugega odstavka člena 101,

ob upoštevanju soglasja Sveta,

ker je treba v imenu Evropske skupnosti za atomsko energijo skleniti Okvirni sporazum o trgovinskem in gospodarskem sodelovanju med Evropskimi skupnostmi in Kanado, podpisan v Ottawi 6. julija 1976,

SKLENILA NASLEDNJE:

Člen 1

V imenu Evropske skupnosti za atomsko energijo se s tem sklepom sklene in potrdi Okvirni sporazum o trgovinskem in gospodarskem sodelovanju med Evropskimi skupnostmi in Kanado.

Besedilo Sporazuma je priloženo temu sklepu.

Člen 2

Na podlagi člena 8 Sporazuma predsednik Komisije opravi notifikacijo, da je Evropska skupnost za atomsko energijo zaključila postopke, potrebne za začetek veljavnosti Sporazuma [1].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 17 septembra 1976

Za Komisijo

Christopher Soames

Podpredsednik

[1] Dan začetka veljavnosti Sporazuma, kar zadeva Evropsko skupnost za atomsko energijo, se objavi v Uradnem listu Evropskih skupnosti.

--------------------------------------------------
Sklep Sveta

z dne 16. junija 1975

o ustanovitvi Odbora visokih uradnikov

za javno zdravje

(75/365/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju predloga Komisije,

ker uporaba ukrepov, ki jih je Svet sprejel za učinkovito uresničevanje pravice ustanavljanja in svobode opravljanja storitev ter usklajevanje določb zakona in drugih predpisov glede dejavnosti zdravnikov, lahko povzroči težave, ki jih je treba skupno preučiti;

ker je v ta namen treba ustanoviti odbor, ki ga sestavljajo predstavniki organov držav članic in ki mu predseduje Komisija,

SKLENIL NASLEDNJE:

Člen 1

V Komisiji se ustanovi Odbor visokih uradnikov za javno zdravje, v nadaljnjem besedilu "Odbor"

Člen 2

Naloga Odbora je:

- odkrivati in analizirati kakršne koli težave, ki bi lahko izhajale iz izvajanja Direktiv št. 75/362/EGS [1] in št. 75/363/EGS [2],

- zbirati ustrezne informacije o pogojih, pod katerimi zdravniki v državah članicah nudijo splošno in specialistično zdravniško nego,

- dajati mnenja, ki bi lahko vodila delo Komisije zaradi morebitnih sprememb zgoraj omenjenih direktiv.

Člen 3

1. Odbor sestavljajo visoki uradniki iz držav članic, ki so neposredno odgovorni na področju javnega zdravja.

2. Člane Odbora določijo države članice, vsaka od njih določi po enega člana in enega nadomestnega člana.

3. Odboru predseduje predstavnik Komisije.

Člen 4

Odbor sprejme svoj poslovnik.

V Luxembourgu, 16. junija 1975

Za Svet

Predsednik

R. Ryan

[1] UL L 167, 30.6.1975, str. 1.

[2] UL L 167, 30.6.1975, str. 14.

--------------------------------------------------
Uradni list L 316 , 26/11/1974 str. 0012 - 0012

finska posebna izdaja: poglavje 12 zvezek 1 str. 0063

švedska posebna izdaja: poglavje 12 zvezek 1 str. 0063

grška posebna izdaja: poglavje 01 zvezek 1 str. 0226

španska posebna izdaja: poglavje 12 zvezek 2 str. 0016

portugalska posebna izdaja poglavje 12 zvezek 2 str. 0016



Sklep Komisije z dne 13. novembra 1974 o spremembi Sklepa z dne 13. januarja 1971 glede sedeža generalnega direktorja Skupnega centra za jedrske raziskave in njegovih oddelkov (74/578/Euratom) KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti za atomsko energijo in zlasti člena 8 Pogodbe; ker je Komisija 13. januarja 1971 [1] sprejela Sklep o reorganizaciji Skupnega centra za jedrske raziskave; ker je treba zgoraj navedeni sklep spremeniti v zvezi s sedežem generalnega direktorja Skupnega centra za jedrske raziskave, SKLENILA: Edini člen "Sedež generalnega direktorja in oddelkov, ki so neposredno vezani nanj, je Bruselj." V Bruslju, 13. novembra 1974 Za Komisijo François-Xavier Ortoli Predsednik [1] UL L 16, 20.1.1971, str. 14. --------------------------------------------------
Odločba Sveta z dne 20. decembra 1968

o sklenitvi in izvajanju posameznih sporazumov med vladami v zvezi z obveznostjo držav članic, da vzdržujejo minimalne zaloge surove nafte in/ali naftnih derivatov

(68/416/EGS)

SVET EVROPSKE UNIJE JE

ob upoštevanju Pogodbe o ustanovitvi Evropske gospodarske skupnosti in zlasti člena 103 Pogodbe,

ob upoštevanju predloga Komisije,

ker je Svet sprejel Direktivo z dne 20. decembra 1968 o obveznosti držav članic EGS glede vzdrževanja minimalnih zalog surove nafte in/ali naftnih derivatov [1];

ker je v členu 6(2) navedene direktive predvidena možnost, da se v okviru posameznih sporazumov med vladami zaloge namestijo na ozemlju države članice za račun podjetij, ki imajo sedež v drugi državi članici;

ker se zdi primerno določiti postopke za primer, da se takšni sporazumi ne sklenejo v ustreznem roku ali se ne spoštujejo,

SPREJEL NASLEDNJO ODLOČBO:

Člen 1

Če se sporazum med vladami v skladu s členom 6(2) Direktive Sveta z dne 20. decembra 1968 med zadevnimi vladami ne sklene v roku osmih mesecev po objavi navedene direktive ali če se sporazum ne spoštuje, zadevne vlade obvestijo Komisijo.

Komisija lahko zadevnim vladam predlaga ustrezne ukrepe za premagovanje težav.

Člen 2

Če se sporazum med vladami ne sklene v treh mesecih, potem ko je Komisija predlagala ustrezne ukrepe za premagovanje težav, Komisija posreduje Svetu predlog direktive ali drugih ustreznih ukrepov.

Ta predlog posebej predvideva postopek, s pomočjo katerega se lahko zagotovijo evidenca, nadzor in prevoz zalog, ki se skladiščijo v drugi državi članici. Poleg tega upošteva načela člena 6(2) navedene direktive.

Člen 3

Ta odločba je naslovljena na države članice.

V Bruslju, 20. decembra 1968

Za Svet

Predsednik

V. Lattanzio

[1] UL L 308, 23.12.1968, str. 14.

--------------------------------------------------
Sklep

o uporabi določb pogodbe o pretoku kapitala za alžirijo in francoske čezmorske departmaje

SVET EVROPSKE GOSPODARSKE SKUPNOSTI JE

ob upoštevanju Pogodbe in zlasti člena 227(2) Pogodbe,

ob upoštevanju predloga Komisije,

ker v skladu z drugim pododstavkom člena 227(2) Svet določi pogoje, pod katerimi se določbe Pogodbe, ki se razlikujejo od določb iz prvega pododstavka, ter zlasti določbe o kapitalu, uporabljajo za Alžirijo in francoske čezmorske departmaje;

ker je Svet prejel predlog Direktive o sprostitvi pretoka kapitala, ki ga je predložila Komisija v skladu s členom 69 Pogodbe;

ker je zaradi veljavne zakonodaje o pretoku kapitala v Alžiriji in francoskih čezmorskih departmajih ter zaradi posebnih gospodarskih pogojev na teh ozemljih in potreb po njihovem gospodarskem in družbenem razvoju ustrezno uporabljati določbe Pogodbe za ta ozemlja v zvezi s kapitalom,

SPREJEL NASLEDNJI SKLEP:

Člen 1

Členi 67 do 73 Pogodbe in določbe člena 106 o pretoku kapitala se uporabljajo za Alžirijo in francoske čezmorske departmaje.

Člen 2

Ta odločba začne veljati 11. maja 1960.

V Luxembourgu, 11. maja 1960

Za Svet

Generalni sekretar

Calmes

Predsednik

Eugène Schaus

--------------------------------------------------
Člen 28

Vsebinska izključitev dohodka

„upravičeni stroški za plače“ pomeni odhodke za sredstva za zaposlene, vključno s plačami in drugimi odhodki, ki zaposlenemu zagotavljajo neposredno in ločeno osebno korist, kot so prispevki za zdravstveno zavarovanje in pokojninski prispevki, davki na izplačane plače in iz naslova zaposlitve ter prispevki delodajalcev za socialno varnost;

„upravičeni zaposleni“ pomeni zaposlene s polnim ali krajšim delovnim časom subjekta v sestavi in neodvisne izvajalce, ki sodelujejo pri rednih poslovnih dejavnostih mednarodne skupine podjetij ali velike domače skupine pod vodstvom in nadzorom mednarodne skupine podjetij ali velike domače skupine;

ki so kapitalizirani in vključeni v knjigovodsko vrednost upravičenega opredmetenega sredstva;

5. Za namene odstavka 4 je knjigovodska vrednost upravičenih opredmetenih sredstev enaka povprečju knjigovodske vrednosti upravičenih opredmetenih sredstev na začetku in koncu poslovnega leta, kakor se knjiži za namen priprave konsolidiranih računovodskih izkazov krovnega matičnega subjekta, ki je zmanjšano za kakršno koli nabrano depreciacijo, amortizacijo in deplecijo ter povečano za kakršen koli znesek, ki ga je mogoče pripisati kapitalizaciji odhodkov za plače.

6. Za namene odstavkov 3 in 4 so upravičeni stroški za plače in upravičena opredmetena sredstva subjekta v sestavi, ki je stalna poslovna enota, enaki tistim, ki so vključeni v njegove ločene finančne račune v skladu s členom 18(1) in (2), če se upravičeni stroški za plače in upravičena opredmetena sredstva nahajajo v isti jurisdikciji kot stalna poslovna enota.

Upravičeni stroški za plače in upravičena opredmetena sredstva stalne poslovne enote se ne upoštevajo pri upravičenih stroških za plače in upravičenih opredmetenih sredstvih glavnega subjekta.

Če je bil dohodek stalne poslovne enote v celoti ali delno izključen na podlagi člena 19(1) in člena 38(5), se upravičeni stroški za plače in upravičena opredmetena sredstva take stalne poslovne enote v enakem razmerju izključijo iz izračuna, ki se za mednarodno skupino podjetij ali veliko domačo skupino izvede v skladu s tem členom.
(3)

Pristopi k taksonomiji vrst Triticum, ki temeljijo na genomiki in filogeniji, so potrdili, da sta trda pšenica in sevka (pira), ki sta prej veljali za samostojni vrsti, podvrsti drugih vrst. Prejšnje botanično ime trde pšenice (Triticum durum Desf.) je bilo zato spremenjeno in njeno novo ime je Triticum turgidum L. subsp. durum (Desf.) van Slageren. Botanično ime sevke (pire) (Triticum spelta L.) je bilo spremenjeno in njeno novo ime je Triticum aestivum L. subsp. spelta (L.) Thell. Ker je sevka (pira) postala podvrsta navadne pšenice, se je skupina rastlin, prej imenovana Triticum aestivum L., preimenovala v Triticum aestivum L. subsp. aestivum v skladu s pravili Mednarodnega nomenklaturnega kodeksa za alge, glive in rastline.
(1)

Združeno kraljestvo je 31. januarja 2020 izstopilo iz Evropske unije na podlagi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu). Sporazum o izstopu določa prehodno obdobje, ki se konča 31. decembra 2020. Do tega datuma se za Združeno kraljestvo in v njem uporabljajo določbe prava Unije o davku na dodano vrednost (DDV). Po tem prehodnem obdobju se določbe prava Unije o DDV za Združeno kraljestvo ali v njem ne uporabljajo več.
(6)

V skladu z Uredbo (EU) 2016/679 Evropskega parlamenta in Sveta (5) je pomembno, da je obveznost ponudnika plačilnih storitev glede hrambe in zagotavljanja informacij v zvezi s čezmejnim plačilom sorazmerna in omejena na tisto, kar države članice nujno potrebujejo za boj proti goljufijam na področju DDV. Poleg tega bi morala biti edina informacija o plačniku, ki jo je treba hraniti, informacija o njegovi lokaciji. Kar zadeva informacije, ki se nanašajo na prejemnika plačila in na samo plačilo, bi se moralo od ponudnikov plačilnih storitev zahtevati, da hranijo in davčnim organom posredujejo le tiste informacije, ki jih ti organi potrebujejo za odkrivanje morebitnih goljufov in izvajanje davčnega nadzora. Zato bi se moralo od ponudnikov plačilnih storitev zahtevati, da vodijo le evidence o tistih čezmejnih plačilih, za katere je verjetno, da izkazujejo gospodarsko dejavnost. Uvedba praga, ki temelji na številu plačil, ki jih prejemnik plačila prejme v koledarskem četrtletju, bi kazala, ali so bila navedena plačila prejeta v okviru gospodarske dejavnosti, s čimer bi bila izključena plačila iz nekomercialnih razlogov. Ko bi bil takšen prag dosežen, bi se sprožila obveznost vodenja evidenc in poročanja za ponudnika plačilnih storitev.
(14)

Pri izvajanju pristojnosti, ki jih ta direktiva podeljuje NOK, vključno s preiskovalnimi pooblastili, bi morali veljati ustrezni zaščitni ukrepi, ki spoštujejo vsaj splošna načela prava Unije in Listine Evropske unije o temeljnih pravicah (v nadaljnjem besedilu: Listina), v skladu s sodno prakso Sodišča Evropske unije (v nadaljnjem besedilu: Sodišče), zlasti v okviru postopkov, ki bi lahko privedli do izreka kazni. Ti zaščitni ukrepi vključujejo pravico do dobrega upravljanja in spoštovanje pravic obrambe podjetij, katerih bistven sestavni del je pravica do izjave. Zlasti bi morali NOK stranke, ki so predmet preiskave, še pred sprejetjem odločbe, s katero je ugotovljena kršitev, s povzetkom ugotovitev o domnevnih kršitvah ali podobnim ukrepom obvestiti o predhodnih ugotovitvah o domnevnih kršitvah, podanih zoper njih v skladu s členom 101 ali 102 PDEU, zadevne stranke pa bi morale imeti priložnost, da učinkovito predstavijo svoja stališča o teh ugotovitvah, preden je takšna odločba sprejeta. Stranke, ki so jim predhodne ugotovitve o domnevni kršitvi člena 101 ali 102 PDEU vročene, bi morale imeti pravico do vpogleda v zadevni spis NOK, da bi lahko učinkovito uveljavljale svoje pravice obrambe. Pri pravici do vpogleda v zadevni spis bi bilo treba upoštevati pravno utemeljen interes podjetij do varovanja poslovnih skrivnosti in ta pravica se ne bi smela razširiti na zaupne informacije in interno dokumentacijo NOK in Komisije ter korespondenco med njimi. Poleg tega bi morali imeti naslovniki za odločbe NOK, zlasti za tiste odločbe, s katerimi je ugotovljena kršitev člena 101 ali člena 102 PDEU in s katerimi se izrekajo ukrepi ali globe, pravico do učinkovitega pravnega sredstva pred sodiščem v skladu s členom 47 Listine. Takšne odločbe bi morale biti obrazložene, da se lahko njihovi naslovniki seznanijo z njenimi razlogi in uveljavljajo svojo pravico do učinkovitega pravnega sredstva. Poleg tega bi morale države članice v skladu s pravico do dobrega upravljanja zagotoviti, da NOK pri uporabi členov 101 in 102 PDEU izvajajo postopke v razumnem časovnem okviru, ob upoštevanju posebnosti vsake zadeve. Navedene zaščitne ukrepe bi bilo treba oblikovati tako, da bi zagotovili ravnovesje med spoštovanjem temeljnih pravic podjetij in dolžnostjo, da se zagotovi učinkovito uveljavljanje členov 101 in 102 PDEU.
(1)

V skladu s členom 4(1) Direktive 91/477/EGS morajo države članice zagotoviti, da se na strelno orožje in njegove bistvene sestavne dele, bodisi del strelnega orožja bodisi dane ločeno na trg, namesti jasna, trajna in enotna oznaka. V členu 4(2) navedene direktive so opredeljene informacije, ki jih je treba vključiti v oznako, da bi se povečala sledljivost strelnega orožja in njegovih bistvenih sestavnih delov ter da bi se olajšal njihov prosti pretok. Pri zelo majhnih bistvenih sestavnih delih so informacije, ki jih mora oznaka vključevati, omejene na serijsko številko ali alfanumerično ali digitalno kodo. V skladu s členom 4(4) navedene direktive morajo države članice vzdrževati zbirko podatkov in v njej beležiti vse informacije, ki so potrebne za sledenje in identifikacijo strelnega orožja, med drugim informacije o oznaki, ki je nameščena na strelno orožje in njegove bistvene sestavne dele, ter informacije o vsakršni predelavi ali priredbi strelnega orožja, ki povzroči spremembo njegovega razreda ali podrazreda, kot so informacije o subjektu, ki je zamenjal ali priredil bistveni sestavni del.
(5)

Vsak motor, ki ga zajema zahtevek za izjemo, je opremljen s posebnimi vrstami senzorjev, sprožil in krmilnih enot motorja, ki spremljajo in uravnavajo emisije, da se zagotovi skladnost z Uredbo (EU) 2016/1628 Evropskega parlamenta in Sveta (2). Pogoji, ki se pojavljajo v takem motorju in v njegovi bližini ter izpušnem sistemu, so lahko tako resni v smislu povišanih temperatur in ravni vibracij, da lahko povzročijo predčasno odpoved spajk.
(3)

Take oprostitve niso na voljo, kadar oborožene sile države članice sodelujejo v dejavnostih v okviru skupne varnostne in obrambne politike (SVOP), kakor je določena v oddelku 2 poglavja 2 naslova V Pogodbe o Evropski uniji. Prednost bi bilo treba dati potrebi po izboljšanju evropskih zmogljivosti na področju obrambe in kriznega upravljanja ter krepitvi varnosti in obrambe Unije. V svojem Skupnem sporočilu z dne 28. marca 2018 o akcijskem načrtu za vojaško mobilnost, sta visoka predstavnica Unije za zunanje zadeve in varnostno politiko ter Komisija priznali splošno potrebo po uskladitvi obravnave DDV za obrambna prizadevanja v okviru Unije in pod okriljem Organizacije Severnoatlantske pogodbe (NATO).
(2)

Točka 6(a) Priloge III k Direktivi 2011/65/EU je izvzela uporabo svinca v zlitinah z jeklom za strojno uporabo in v pocinkanem jeklu, ki vsebujejo do 0,35 masnih % svinca, do 21. julija 2016. Komisija je pred 21. januarjem 2015 v skladu s členom 5(5) Direktive 2011/65/EU prejela zahtevek za obnovitev te izjeme v zvezi s kategorijami 1 do 7 in 10.
„(a)

država izvora gozdne biomase ali organizacija za regionalno gospodarsko povezovanje izvora gozdne biomase je pogodbenica Pariškega sporazuma in: (i) je predložila nacionalno določeni prispevek (NDC) k Okvirni konvenciji Združenih narodov o spremembi podnebja (UNFCCC), ki zajema emisije in odvzeme zaradi kmetijstva, gozdarstva in rabe zemljišč ter zagotavlja, da se spremembe v zalogah ogljika, povezane s pridobivanjem biomase, upoštevajo pri zavezi države k zmanjšanju ali omejitvi emisij toplogrednih plinov, kot je določeno v NDC, ali (ii) ima v skladu s členom 5 Pariškega sporazuma veljavne nacionalne ali podnacionalne zakone, ki se uporabljajo na območju sečnje, da se ohranijo ali povečajo zaloge in ponori ogljika, ter zagotovi dokaze, da sporočene emisije iz sektorja LULUCF ne presegajo odvzemov;“.
(3)

Glede na to, da so otroci izpostavljeni svincu tudi prek virov, ki niso igrače, bi bilo treba za igrače določiti le določen odstotek toksikološke referenčne vrednosti. V svojem mnenju o oceni biološke dostopnosti nekaterih elementov v igračah, sprejetem 22. junija 2004, je Znanstveni odbor za toksičnost, ekotoksičnost in okolje priporočil, da se prek igrač lahko vnese največ 10 % največjega dopustnega vnosa svinca. V svojem mnenju o oceni mejnih vrednosti migracij za kemijske elemente v igračah, sprejetem 1. julija 2010, se je Znanstveni odbor za zdravstvena in okoljska tveganja (ZOZOT) strinjal s pristopom, da vnos svinca iz igrač ne sme presegati 10 % toksikološke referenčne vrednosti. Glede na to, da se svinec šteje za posebno strupen element, so bile v Direktivi 2009/48/ES njegove mejne vrednosti določene na polovičnih ravneh od tistih, ki po merilih zadevnega znanstvenega odbora veljajo za varne, s čimer je bila zagotovljena prisotnost zgolj sledi svinca, ki so združljive z dobro proizvodno prakso. Za svinec so bile zato v navedeni direktivi kot migracija svinca iz igrač določene mejne vrednosti v višini 5 % dopustnega dnevnega vnosa.
(2)

V Prilogi II k Direktivi 2000/53/ES so našteti materiali in sestavni deli za vozila, ki so izvzeti iz prepovedi iz člena 4(2)(a) Direktive. Izjeme 8(e), 8(f), 8(g), 8(h), 8(j) in 10(d) iz Priloge II se pregledajo leta 2014.
SL Uradni list Evropske unije L 45/47

Popravek Direktive Komisije (EU) 2016/2037 z dne 21. novembra 2016 o spremembi Direktive Sveta 75/324/EGS glede najvišjega dovoljenega tlaka aerosolnih razpršilnikov in za prilagoditev njenih določb o označevanju Uredbi (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi

( Uradni list Evropske unije L 314 z dne 22. novembra 2016 )

Stran 12, člen 1, točka (a), spremembe Direktive Sveta 75/324/EGS, točka 2.2(c):

besedilo:

„kadar je aerosol razvrščen kot ‚zelo lahko vnetljiv‘ v skladu z merili iz točke 1.9, besedo ‚opozorilo‘ in druge elemente etikete za aerosole kategorije 1 iz tabele 2.3.1 Priloge I k Uredbi (ES) št. 1272/2008;“

se glasi:
(6)

Območje pretoka Q3/Q1 ≥ 40 pomeni novost v obstoječih mednarodnih standardih in proizvodni praksi ter minimalno kakovost na trgu Unije. Zagotavlja natančnejše meritve in s tem višjo raven varstva potrošnikov. Glede na to, da se je na trgu kot minimum več let uporabljalo in se še vedno uporablja območje pretoka Q3/Q1 ≥ 40, skladnost ni povezana z dodatnimi stroški za uporabnike.